UPA พุ่งกว่า 8% หลังตั้ง 3 บ.ย่อยลุยธุรกิจพลังงานเต็มสูบ-เก็ง Q4 รายได้โตต่อ
UPA พุ่งกว่า 8% หลังมีข่าวตั้ง 3 บ.ย่อยลุยธุรกิจพลังงานเต็มสูบ เก็ง Q4 รายได้โตต่อเนื่อง จากการโอนห้องชุด โครงการคอนโดมิเนียมเดอะพีโน่ โดย ณ เวลา 14.40 น.อยู่ที่ 1.34 บาท บวก 0.10 บาท หรือ 8.06% มูลค่าการซื้อขาย 14.78 ล้านบาท
13 พ.ย. 2558

ผู้สื่อข่าวรายงานว่า ราคาหุ้น บริษัท ยูไนเต็ด เพาเวอร์ ออฟ เอเชีย จำกัด (มหาชน) หรือ UPA ณ เวลา 14.40 น.อยู่ที่ 1.34 บาท บวก 0.10 บาท หรือ 8.06% มูลค่าการซื้อขาย  14.78 ล้านบาท  โดยเปิดตลาดที่ 1.26 บาท ต่ำสุดที่ 1.23 บาท สูงสุดที่ 1.38 บาท
โดยวันนี้นายกวิน เฉลิมโรจน์ ผู้ช่วยกรรมการผู้จัดการใหญ่ UPA แจ้งว่า ด้วยที่ประชุมคณะกรรมการของบริษัทฯ เมื่อวันที่ 12 พฤศจิกายน 2558 ได้มีมติอนุมัติการจัดตั้งบริษัทย่อย  3  บริษัท โดยมีรายละเอียดดังต่อไปนี้
1.บริษัท ยูพี เอ โซล่าร์ จำกัด (UPA Solar Co., Ltd.) ประกอบกิจการผลิตและจำหน่ายไฟฟ้าพลังงานแสงอาทิตย์ พลังงานไอน้ำ พลังงานความร้อน ให้กับหน่วยงานราชการการไฟฟ้าและหน่วยงานต่างๆ หรือองค์กรเอกชน รวมทั้งอื่นๆ ที่เกี่ยวข้อง ฯลฯ ทุนจดทะเบียน 1,000,000 บาท
2.บริษัท ยูพีเอ กรีน เอนเนอร์ยี่ จำกัด (UPA Green Energy Co., Ltd.) ประกอบกิจการผลิตและจำหน่ายไฟฟ้า พลังงานแสงอาทิตย์ พลังงานไอน้า พลังงานความร้อน ให้กับหน่วยงานราชการการไฟฟ้าและหน่วยงานต่างๆ หรือองค์กรเอกชน รวมทั้งอื่นๆ ที่เกี่ยวข้อง ฯลฯ ทุนจดทะเบียน 1,000,000 บาท
3.บริษัท ยูพีเอ เพาเวอร์ กรุ๊ป จำกัด (UPA Power Group Co., Ltd.) ประกอบกิจการผลิตและจำหน่ายไฟฟ้า พลังงานแสงอาทิตย์ พลังงานไอน้ำ พลังงานความร้อน ให้กับหน่วยงานราชการการไฟฟ้าและหน่วยงานต่างๆ หรือองค์กรเอกชน รวมทั้งอื่นๆ ที่ เกี่ยวข้อง ฯลฯ ทุนจดทะเบียน 1,000,000 บาท
นอกจากนี้ที่ประชุมคณะกรรมการบริษัท ยังรับทราบการลาออกของนายนพพล มิลินทางกูร กรรมการและกรรมการผู้จัดการใหญ่ของบริษัทเนื่องจากมีปัญหาด้านสุขภาพ จึงไม่สะดวกที่จะปฏิบัติหน้าที่ในตำแหน่งดังกล่าว โดยมีผลตั้งแต่วันที่ 15 พ.ย.58 เป็นต้นไป
อีกทั้งคาดว่าในไตรมาส 4/58 ผลการดำเนินงานของบริษัทจะขยายตัวต่อเนื่อง เนื่องจากคาดว่าจะสามารถรับรู้รายได้จากการโอนห้องชุด โครงการคอนโดมิเนียมเดอะพีโน่ ที่เขาใหญ่ อ.ปากช่อง จ.นครราชสีมา เข้ามาสนับสนุนด้วย